دوحہ(آن لائن) الجزیرہ دعویٰ کرینے کہ سعودی عرب و شام انا نیام اٹ سفارتی تعلقداری تے گچین کننگ کن بیک دور مذاکرات سرسہبی نا خڑک آ سر مسنے۔ قطر نا نشریاتی ادارہ الجزیرہ نا رد اٹ سعودی عرب و شام سفارتی تعلقداری تے گچین کننگ کن اسہ معاہدہ اسے نا خڑک آ سر مسنو۔ دا پیشرفت سعودی عرب و ایران نا نیام اٹ مفاہمت نا کمک اٹ ویل آتے چٹفنگ آ امنا کننگ آن پد مون آ بسنے۔ الجزیرہ تون ہیت و گپ کرسا شام انا اپوزیشن جماعت فری آفیسر موومنٹ نا اسہ سینئر عہدیدار اس ہرا سعودی وزارت خارجہ و جنرل انٹیلی جنس ڈائریکٹوریٹ تون رابطہ ٹی ءِ، دعویٰ کرینے کہ سعودی عرب نا سیاسی تب بدل مسنے، و ولی عہد نا جند ہم بشار الاسد تون تعلقداری تا بحالی نا خواہندار ءِ۔
